Di tazwara nefka-d tabadut n tesnalɣa, nenna-d d akken d tazrawt n talɣa n yisem neɣ n wawal, syin nebder-d amek yebna yisem ɣef unamek d usnamek daɣen yebna ɣef uẓar d usaleɣ. Nekkes-d ticraḍ n yisem di tmaziɣt. Isem di tmaziɣt yebḍa ɣef tewsit, amḍan d waddad. Tawsit tebḍa ɣef sin amalay d wunti, amḍan ɣef wasuf d wesget ma d addad ɣef yilelli d umaruz. Imir nefreq ismawen n wammud i d-negmer ɣef sin ismawen iḥerfiyen 41% d yismawen uddisen 59%. Mebla ma nettu kra n yimerḍilen 16% i d-nemlal, wiyaḍ akk n teqbaylit 84%, ma ɣer tagara n uḥric nexdem tasleḍt i kra n yismawen n tgelliwin yellan deg wammud.